SKRIFTLIG FORESPOERGSEL P-1655/98

af Antonios Trakatellis (PPE) til Kommissionen

(18. maj 1998)

Om: Forurening af Axios-floden fra industrianlaeg i Den Tidligere Jugoslaviske Republik Makedonien (FYROM)

Ifoelge en nylig undersoegelse fra konsulentvirksomheden Krueger i Danmark samt oplysninger offentliggjort i medierne udledes der enorme maengder giftigt og kemisk affald fra industrianlaeg i omraadet Veles i Den Tidligere Jugoslaviske Republik Makedonien (FYROM) i Axios-floden. De maengder af kemikalier, der ledes ud i floden, ligger 644 gange over den internationalt tilladte graensevaerdi for fosforforbindelser, 177 gange over graensevaerdien for klorforbindelser, og 15 gange hoejere end den tilladte graensevaerdi for kvaelstofforbindelser. Det flydende affald ledes ud i floden med en hastighed af 1.500 kubikmeter i timen, skoent graensevaerdien i Europa er paa 135-200 kubikmeter i timen.

Under henvisning til, at det paagaeldende vaadomraade er omfattet af Ramsar-konventionen, bedes Kommissionen oplyse foelgende:

- Har Kommissionen kendskab til de enorme oedelaeggelser, der sker i omraadet, isaer paa EU's og Graekenlands omraade?

- Hvordan vil man beskytte folkesundheden og miljoeet, som beskadiges af industriaktiviteterne i FYROM?

- Hvilken politik vil Kommissionen foere, og hvilke foranstaltninger vil den traeffe i samarbejde med myndighederne i FYROM for at saette en stopper for forureningen af Axios?

- Hvilke forpligtelser er FYROM underlagt i henhold til de internationale aftaler og konventioner, og hvilke aftaler har FYROM indgaaet med EU paa miljoeomraadet?

- Hvor meget EU-stoette er der i de senere aar blevet ydet til FYROM, og med hvilke formaal? Kan der for fremtiden ydes stoette til genskabelse af Axios-floden?

Svar afgivet paa Kommissionens vegne af Hans van den Broek

(11. juni 1998)

Kommissionen er bekendt med de forureningsproblemer i Axios-floden (Vardar) som det aerede medlem goer opmaerksom paa, omend den ikke har kendskab til den specifikke undersoegelse han omtaler. Affaldet fra industrien i Veles-regionen i den tidligere Jugoslaviske Republik Makedonien (FYROM) har gennem flere aar vaeret en alvorligt problem baade i naevnte land og i Graekenland.

Denne sag tages med regelmaessige mellemrum op i det samarbejde paa tvaers af graensen der som led i PHARE-programmet er indledt mellem FYROM og Graekenland med fuld deltagelse fra de graeske myndigheders side. I indevaerende aars program er der allerede afsat et beloeb paa 1,6 millioner ECU til etablering af et kontrolsystem for vandkvaliteten i Axios-floden (Vardar). Denne foranstaltning indgaar i en overordnet plan for forvaltning af de vandressourcer (herunder ogsaa soeer) som de to beroerte lande er faelles om. Siden 1996 er der som led i det nationale PHARE-program for FYROM ydet et beloeb paa 2 millioner ECU til etablering af en saerlig miljoefond som tager sigte paa at tilvejebringe en bedre institutionskapacitet og en bedre forvaltning af vandressourcer og affald (hertil kommer at der i 1998/1999 afsaettes yderligere 3 millioner ECU).

Den 1. januar 1998 traadte der en samarbejdsaftale i kraft mellem Faellesskabet og FYROM. I denne forpligtede partnerne sig til at udveksle miljoeoplysninger og at fremme det indbyrdes samarbejde, bl.a. gennem ivaerksaettelse af specifikke foranstaltninger. I denne forbindelse kan det nationale PHARE-program for FYROM bruges til at undersoege, hvilke foranstaltninger der kan gennemfoeres for at mindske affaldet fra industrien i Veles-regionen og goere det mindre giftigt.

Med hensyn til spoergsmaalet om, hvilke internationale konventioner og aftaler der kan bringes i anvendelse i dette tilfaelde, kan det naevnes at FYROM i henhold til Kommissionens oplysninger ikke er kontraherende part i De Forenede Nationers konvention og beskyttelse og udnyttelse af graenseoverskridende vandloeb og internationale soeer, og ej heller i Ramsar-konventionen. FYROM er saaledes ikke bundet af forpligtelserne i disse konventioner.